hvordan ændrer jeg titles på mine sider?
det afhænger helt af, hvordan du publicerer og vedligeholder dine websider.
hvis du koder dine sider selv helt manuelt, så er det blot at indsætte den korrekte title-kode, som angivet i spørgsmålet ”hvordan udformes title-tags?”.
hvis du anvender et content management system (cms) eller webshop system, så vil du normalt have adgang til, at redigere hver enkelt sides title- og meta-tags. i redpitt ser redigeringen således ud:
det ser sikkert lidt anderledes ud i lige dit system, men funktionen er den samme.
hvis ikke du kan finde ud af, hvor man redigerer dine siders title-tags så spørg din leverandør. det bør de let kunne fortælle dig.
hvis det publiceringssystem, du anvender nu, ikke giver dig mulighed for at redigere dine title-tags, så vil jeg kraftigt anbefale dig at skifte til et andet system. det er afgørende vigtigt for din søgemaskineoptimering, at du har fuld kontrol over udformningen af title-tags på alle dine sider.
nogle publiceringssystemer har, i tillæg til en manuel redigering, også indbygget muligheder for automatisering af title-tags baseret på for eksempel produkt-navne eller overskrifter. dette kan være aktuelt at bruge, hvis du har mange sider, mange produkter eller brugergenereret indhold.